Microcleidus melusinae

De Microcleidus melusinae ass eng ausgestuerwe Plesiosaurieraart aus der Gattung Microcleidus.Quell, wou net anescht uginn: "Mélusine refait surface." Communiqué op naturmusée.lu, Oktober 2017.

Et ass e Reptil aus dem Toarcium, dat viru ronn 185 Millioune Joer ënner Waasser gelieft huet, a sech vu Fësch a Kappféisser erniert huet. Seng hënnescht a viischt Extremitéiten haten d'Form vu Schwammflossen. Si haten e längelzege Kierper, e laangen Hals an e relativ klenge Kapp.

Bei Terrassementsaarbechten beim Bau vun der Collectrice du Sud zu SuessemPlesiosaurus entdeckt: Eng Aart "Lëtzebuerger Nessi" op rtl.lu vum 30.Oktober 2017 goufen uganks der 1990er Jore verstengert Reschter vun engem bal komplette Skelett fonnt. 2017 goufen déi vun enger Ekipp vu Fuerscher an Zesummenaarbecht mat der Paleontologin Peggy Vincent vu Paräis analyséiert. D'Skelett krut den Numm Microcleidus melusinae an ass am Naturmusée mat der Sammlungsnummer TV434 ausgestallt.

Literatur
 Vincent, P., R. Weis, G. Kronz & D. Delsate, 2017. – Microcleidus melusinae, a new plesiosaurian (Reptilia, Plesiosauria) from the Toarcian of Luxembourg. – Geological Magazine, 1-18. doi:10.1017/S0016756817000814. Abstract.

Um Spaweck
 "De Plesiosaurus vu Suessem." 100komma7.lu, 03. Nov 2017 - 16:57. 

Kategorie:Ausgestuerwen Déieren
Kategorie:Plesiosaurier